google/wiki40b huggingface dataset:
नोटपैड

इतिहास

माइक्रोसॉफ़्ट ने इसे पहली बार 1983 में माइक्रोसॉफ़्ट डॉस के साथ इसका उपयोग किया। लेकिन डॉस में इसका उपयोग सीमित था, क्योंकि उसमें इसका उपयोग पूरे स्क्रीन में नहीं किया जा सकता था। लेकिन वर्ष 1985 में विंडोज संस्करण के साथ भी इस अनुप्रयोग का उपयोग किया गया। इसके सभी संस्करणों में पहले से ही एडिट (सम्पादन) का विकल्प होता था। इसके पुराने संस्करणों में विंडोज 95, 98, मी, 3.1 थे। इसमें किसी भी फ़ाइल के आकार की सीमा केवल 64K ही था।

विशेषता

यह केवल CF_TEXT प्रारूप में ही पाठ्य को लेता है। कहीं से भी अनेक प्रारूप में ली गई जानकारी या पाठ्य को किसी अन्य अनुप्रयोग आदि में डालने से पूर्व इसमें डाल कर लेने पर यह सादा पाठ्य ही रखता है। जिससे उसे अन्य किसी भी स्थान पर, जहाँ केवल सादा पाठ्य ही डालना होता है, में डाल सकते हैं।
बिदालासन

बिदालासन (मार्जारासन)

दोनों हाथों की हथेलियों एवं घुटनों को भूमि पर टिकाकर स्थिति लीजिए। अब श्वास अन्दर भरके छाती एवं सिर को ऊपर उठावें, कमर नीचे की ओर झुकी हुई हो। थोड़ी देर इस स्थिति में रहकर श्वास बाहर छोडते हुए पीठ को ऊपर उटावें तथा सिर को नीचे झुकायें। इस प्रकार 5-6 बार अभ्यास करें।

लाभ

कटि पीड़ा एवं गुदा भ्रंश में लाभकारी है। फेफड़ो को बलवान बनाता है। गर्भाशय के बाहर निकलने के रोग को दूर करता है।

मार्जारासन

इस योग आसन का अभ्यास करेंगे तो आप पाएंगे कि एक तरफ शरीर लम्बा और दूसरी ओर संकुचित है। जिस ओर से शरीर लम्बा है उस ओर आप अपनी गर्दन, हिप्स, कमर और कंधे में खिंचाव महसूस करेंगे.इस मुद्रा में जब आप शरीर को घुमाते हैं उस समय हिप्स घुटनों कें ऊपर होना चाहिए.जिस दिशा में आप अपने शरीर को घुमाते हैं उस दिशा में सिर को भी घुमाते रहना चाहिए।

सावधानियां

जिनकी कलाईयों में किसी प्रकार की परेशानी या तकलीफ हो इस योग का अभ्यास नहीं करना चाहिए.इस योग में घुटनों पर विशेष बल लगता है अत: घुटनों में तकलीफ की अवस्था में इस आसन का अभ्यास नहीं करना चाहिए।
सैन क्रिस्टोबाल (गैलापागोस)

सैन क्रिस्टोबाल (चैथम) द्वीप का नाम नाविकों के संरक्षक संत "सेंट क्रिस्टोफर" के नाम पर रखा गया है। द्वीप का अंग्रेजी नाम चैथम, विलियम पिट, चैथम के पहले अर्ल के नाम पर रखा गया है। 558 वर्ग किलोमीटर (215 वर्ग मील) के क्षेत्रफल वाले सैन क्रिस्टोबाल का उच्चतम बिंदु है 730 मीटर (2395 फीट) ऊँचा है। गैलापागोस द्वीपसमूह के सभी द्वीपों में सैन क्रिस्टोबाल वो पहला द्वीप था जिस पर चार्ल्स डार्विन ने अपनी बीगल की यात्रा के दौरान उतरा था। इस द्वीप पर फ्रिगेट पक्षी, जलसिंह, विशाल कछुए, नीले और लाल पैरों वाले बूबी पक्षी, रेखीयपक्षी, समुद्री गोह, डॉल्फिन, अबाबील-पुच्छ गल पाये जाते हैं। इसकी वनस्पति में मेंकैलेंड्रिनिया गैलापागोस (Calandrinia galapagos), लैकोकार्पस डर्विनी (Lecocarpus darwinii) और लिग्नम वाईटी (Lignum vitae) शामिल हैं। द्वीप समूह की ताजे पानी की सबसे बड़ी झील लैगूना ई1 जंको सैन क्रिस्टोबाल की उच्चभूमि में स्थित है। गैलापागोस प्रांत की राजधानी, प्यूर्टो बैक्यूरिज़ो मोरेनो द्वीप के दक्षिणी सिरे पर स्थित है।
बेकारी

व्याख्या

मजदूरी की दर से तात्पर्य प्रचलित मजदूरी की दर से है और मजदूरी प्राप्त करने की इच्छा का अर्थ प्रचलित मजदूरी की दरों पर कार्य करने की इच्छा है। यदि कोई व्यक्ति उसी समय काम करना चाहे जब प्रचलित मजदूरी की दर पंद्रह रुपए प्रतिदिन हो और उस समय काम करने से इन्कार कर दे, जब प्रचलित मजदूरी बारह रुपए प्रतिदिन हो, ऐसे व्यक्ति को बेकार अथवा बेरोजगारी की अवस्था से त्रस्त नहीं कहा जा सकता। इसके अतिरिक्त ऐसे भी व्यक्ति को बेकार अथवा बेरोजगारी से त्रस्त नहीं कह सकते जो कार्य तो करना चाहता है परंतु बीमारी के कारण कार्य नहीं कर पाता। बालक, रोगी, वृद्ध तथा असहाय लोगों को "रोजगार अयोग्य" (unemployables) तथा साधु, पीर, भिखमंगे तथा कार्य न करनेवाले जमींदार, सामंत आदि व्यक्तियों को पराश्रयी कहा जा सकता है।
बेरोजगारी की हानिया
बेरोजगार होने पर हम सरकार पर दायित्व होते हैं सरकार बेरोजगार युवाओं के ऊपर बहुत धन व्यय करती है जैसे  गैहू को 18 रुपया में खरीद कर 1.5 रुपये में देती है । जिससे सरकार का बहुत नुकसान होता है।

समस्या निदान के प्रयास

सन् 1919 ई. में अंतरराष्ट्रीय  श्रमसम्मेलन के वाशिंगटन अधिवेशन ने बेरोजगारी अभिसमय (Unemployment convention) संबंधी एक प्रस्ताव स्वीकार किया था जिसमें कहा गया था कि केंद्रीय सत्ता के नियंत्रण में प्रत्येक देश में सरकारी कामदिलाऊ अभिकरण स्थापित किए जाए। सन् 1931 ई. में भारत राजकीय श्रम के आयोग (Royal Commission on Labour) ने बेरोजगारी की समस्या पर विचार किया और निष्कर्ष रूप में कहा कि बेरोजगारी की समस्या विकट रूप धारण कर चुकी है। यद्यपि भारत ने अंतर्राष्ट्रीय श्रमसंघ का "बेरोजगारी संबंधी" समझौता सन् 1921 ई. में स्वीकार कर लिया था परंतु इसके कार्यान्वयन में उसे दो दशक से भी अधिक का समय लग गया।
सन् 1935 के गवर्नमेंट ऑफ इंडिया ऐक्ट में बेरोजगारी (बेरोजगारी) प्रांतीय विषय के रूप में ग्रहण की गई। परंतु द्वितीय महायुद्ध समाप्त होने के बाद युद्धरत तथा फैक्टरियों में काम करनेवाले कामगारों को फिर से काम पर लगाने की समस्या उठ खड़ी हुई। 1942-1944 में देश के विभिन्न भागों में कामदिलाऊ कार्यालय खोले गए परंतु कामदिलाऊ कार्यालयों की व्यवस्था के बारे में केंद्रीकरण तथा समन्वय का अनुभव किया गया। अत: एक पुनर्वास तथा नियोजन निदेशालय (Directorate of Resettlement and Employment) की स्थापना की गई है।
हम ये रोक सकते हैं।
सिलेसियन भाषा

सिलेसियन भाषा पोलैंड के ऊपरी सिलेसिया क्षेत्र में लोगों द्वारा बोली जाने वाली एक भाषा है। यह चेक गणराज्य और जर्मनी में भी बोली जाती है। पोलैंड में 2011 की राष्ट्रीय जनगणना के मुताबिक 509000 लोगों की यह मूल भाषा है।
सिलेसियन का पोलिश भाषा से काफी निकट का संबंध है। इसमें एक भी सिलेसियन वर्णमाला नहीं है। सिलेसियन वक्ता अपनी भाषा लिखने के लिए पोलिश वर्ण का ही प्रयोग करते हैं। 2006 में सभी सिलेसियन लिपियों (जिन की संख्या दस है) के आधार पर एक नई सिलेसियन वर्णमाला का आविष्कार किया गया था। यह इंटरनेट पर व्यापक रूप में प्रयोग होती है और सिलेसियन विकिपीडिया में भी।
ज्येष्ठ कृष्ण नवमी

ज्येष्ठ कृष्ण नवमी भारतीय पंचांग  के अनुसार तृतीय माह की चौबीसवी तिथि है, वर्षान्त में अभी २७६ तिथियाँ अवशिष्ट हैं।
सुरेश किरण

सुरेश किरण नेपाली भाषा के नेपाली साहित्यकार हैं। इनका जन्म नेपाली संवत 2023 को काठमाण्डू नेपाल में हुआ। ये नेपाल के पुरस्कृत कवि और लेखक हैं। कविता प्रधान त्रैमासिकी 'क्वास्लवाह' के संपादक हैं और विश्वभूमि (दैनिक) में कार्यरत हैं।
सीजन 2018 के क्रिकेट रिकॉर्ड्स

साल 2018 का क्रिकेट सब टीमों का लेखाजोखा। सीजन 2019 के क्रिकेट रिकार्ड्स आईसीसी महिला क्रिकेट विश्व कप समग्र रिकॉर्ड अंतरराष्ट्रीय क्रिकेट 2008-09 अंतरराष्ट्रीय क्रिकेट 2018-19

सर्वाधिक रन

आखरी चेंजेस: 1 जनवरी 2019, टाइम: 12:00 AM

सर्वाधिक विकेट

आखरी चेंजेस: 01 जनवरी 2019, टाइम: 12:00 AM
हुसैन मोहम्मद इर्शाद

हुसैन मोहम्मद बांग्लादेश के राष्ट्रपति थे। इनका कार्यकाल २४ मार्च १९८२ से २७ मार्च १९८२ तक रहा।
इज़राइल की जनसांख्यिकी

इज़राइल सेंट्रल ब्यूरो ऑफ स्टैटिस्टिक्स द्वारा इजरायल की जनसांख्यिकी अधिक है।
2018 की पहली छमाही के रूप में इजरायल राज्य में लगभग 8,855,000 निवासियों की आबादी है। कुछ 74.5% सभी पृष्ठभूमि (लगभग 6,556,000 व्यक्तियों) के यहूदी हैं, 20.9% यहूदी (लगभग 1,837,000 व्यक्तियों) के अलावा किसी भी धर्म के अरब हैं, जबकि शेष 4.6% (लगभग 400,000 व्यक्तियों) को "अन्य" के रूप में परिभाषित किया गया है, जिनमें शामिल हैं यहूदी वंश ने धार्मिक कानून और गैर-यहूदी वंशावली के गैर-यहूदी समझा जो यहूदी आप्रवासियों के परिवार के सदस्य हैं (जिनमें से कोई भी यहूदी के रूप में आंतरिक मंत्रालय में पंजीकृत नहीं है), ईसाई गैर-अरब, मुस्लिम गैर-अरब और अन्य सभी जिन निवासियों में न तो जातीय है और न ही धार्मिक वर्गीकरण है। 2015 में इज़राइल की वार्षिक जनसंख्या वृद्धि दर 2.0% थी
आम तौर पर, इज़राइल में आबादी के रुझान दो उप-समूहों के विशिष्ट पैटर्न को दर्शाते हैं: यहूदी (आबादी का 74.71%) और अरब (20.7%)। पिछले दशक में, मुस्लिम वार्षिक जनसंख्या वृद्धि 2013 तक लगभग 3% से 2.2% से कम हो गई है, जबकि कुल यहूदी विकास दर 1.4% से 1.7% तक बढ़ी है|.

इजरायली शहर

इजरायल की स्थानीय सरकार की प्रणाली के भीतर, शहरी नगर पालिका को इजरायली गृह मंत्रालय द्वारा नगर परिषद प्रदान की जा सकती है इजरायल की आबादी 20,000 से अधिक है।
इज़राइल के केंद्रीय सांख्यिकी ब्यूरो के अनुसार, 2008 में, इज़राइल के 7.3 मिलियन लोगों के 75.6 प्रतिशत किसी भी पृष्ठभूमि के यहूदी थे। उनमें से 70.3 प्रतिशत सब्स (इज़राइल में पैदा हुए), ज्यादातर दूसरे- या तीसरे पीढ़ी के इज़राइलियों थे, और बाकी ओलिम (इज़राइल के लिए यहूदी प्रवासियों) -20.5 प्रतिशत यूरोप और अमेरिका से, और एशिया और अफ्रीका से 9.2 प्रतिशत थे|

भाषा अनुपात

इसकी आप्रवासी प्रकृति के कारण, इज़राइल दुनिया के सबसे बहुसांस्कृतिक और बहुभाषी समाजों में से एक है। हिब्रू देश की आधिकारिक भाषा है, और अरबी को विशेष दर्जा दिया जाता है, जबकि अंग्रेजी और रूसी दो सबसे व्यापक रूप से बोली जाने वाली गैर-आधिकारिक भाषाएं हैं। अंग्रेजी की एक निश्चित डिग्री व्यापक रूप से बोली जाती है, और कई इज़राइली व्यवसायों के लिए पसंद की भाषा है।
फ्रांसीसी जर्मन युद्ध

फ्रांस और जर्मनी के बीच लगभग 13 महीने तक चलनेवाली लड़ाई (1870-1871) फ्रांसीसी जर्मन युद्ध कहलाती है जिसके परिणाम फ्रांस की पराजय, नेपोलियन राजवंश की सत्ता का अंत तथा तृतीय गणतंत्र की स्थापना और प्रशा के नेतृत्व में एकीकृत जर्मन राज्य के उदय के रूप में हुए।
वरदराज

वरदराज संस्कृत व्याकरण के महापण्डित थे। वे महापण्डित भट्टोजि दीक्षित के शिष्य थे। भट्टोजि दीक्षित की सिद्धान्तकौमुदी पर आधारित उन्होने तीन ग्रन्थ रचे : मध्यसिद्धान्तकौमुदी, लघुसिद्धान्तकौमुदी तथा सारकौमुदी।
२७५९ ईसा पूर्व

२७५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
छद्म बल

छद्म बल ( fictitious force या pseudo force या d'Alembert force]] एक आभासी बल है जो उन सभी द्रव्यमानों पर लगता है जिनकी गति को किसी अजड़त्वीय सन्दर्भ फ्रेम का उपयोग करके वर्णित किया गया हो। उदाहरण के लिये, घूर्णी फ्रेम (rotating reference frame) में यदि किसी पिण्ड की गति का वर्णन करना हो तो उस पर लगने वाले वास्तविक बलों के अलावा आभासी बल या बलों को भी उस पिण्ड पर लगाना पड़ेगा।
सामान्यतः न्यूटन का द्वितीय नियम जड़त्वीय फ्रेमों पर ही लागू होता है लेकिन अजड़त्वीय फ्रेमों में न्यूटन के द्वितीय नियम का प्रयोग करने के लिए हमें छद्म बलों को भी लगाना होगा।
छद्म बल चार प्रकार के होते हैैं:-
१.फ्रेम के रेखीय त्वरण के कारण छद्म बल:-
यदि कोई फ्रेम किसी जड़त्वीय फ्रेम के सापेक्ष किसी रेखीय त्वरण से गति कर रहा हो तो उस फ्रेम से वर्णन करने पर किसी पिण्ड पर छद्म बल फ्रेम के त्वरण की विपरीत दिशा में लगेगा।
२. अपकेन्द्र बल‌‌(Centrifugal Force):- यह छद्म बल घूर्णी फ्रेमों में प्रयुक्त होता है। किसी जड़त्वीय निर्देश फ्रेम के सापेक्ष किसी अक्ष पर घूर्णन करते हुए किसी फ्रेम से किसी पिण्ड का वर्णन करने पर उस पिण्ड पर अपकेन्द्र बल पिण्ड को घूर्णन केन्द्र से मिलाने वाली रेखा के अनुदिश त्रिज्यात: बाहर की ओर लगेगा।
३.कोरिओलिस बल(Coriolis Force):- यह बल भी घूर्णी फ्रेमों में प्रयुक्त होता है। यदि कोई अजड़त्वीय फ्रेम किसी कोणीय वेग से घूर्णन कर रहा हो तो उस फ्रेम के सापेक्ष किसी वेग से गति करते हुए पिण्ड पर फ्रेम के कोणीय वेग तथा पिण्ड के वेग के सदिश गुणन की दिशा की विपरीत दिशा में कोरिओलिस बल लगेगा।
४.यूलर बल(Euler Force):- यह बल असमान कोणीय वेग से घूर्णन करने वाले फ्रेमों से किसी पिण्ड का वर्णन करने पर पर उस पिण्ड पर लगता है।
ब्रिटिश साम्राज्य

ब्रिटिश साम्राज्य एक वैश्विक शक्ति था, जिसके अंतर्गत वे क्षेत्र थे जिनपर ग्रेट ब्रिटेन का अधिकार था।

मूल (1497-1583)

इसकी स्थापना इंग्लैंड और स्कॉटलैंड के अलग साम्राज्य होने के पश्चात रखी गयी। १४९६ मे राजा हेनरी सप्तम ने विदेशों मे स्पेन और पुर्तगालियों को हराकर पूर्वी एशिया की तरफ बढ़ना शुरू किया। पूर्वी एशिया में वे पूर्वी अंतर्टिका के रास्ते पहुँचे।
गर्भावस्था

प्रजनन सम्बन्धी अवस्था, एक मादा के गर्भाशय में भ्रूण के होने को गर्भावस्था (गर्भ + अवस्था) कहते हैं, तदुपरांत महिला शिशु को जन्म देती है। आमतौर पर यह अवस्था मां बनने वाली महिलाओं में ९ माह तक रहती है , जिसे गर्भवध।<ref>"इस महिला ने किया 10 दिन में दो बार गर्भधारण". कभी कभी संयोग से एकाधिक गर्भावस्था भी अस्तित्व में आ जति है जिस्से जुडवा एक से अधिक सन्तान कि उपस्थिति होती है।

गर्भ धारण

गर्भधारण कि प्रक्रिया में पुरुष और स्त्री के सम्भोग के उपरान्त पुरुष द्वारा स्त्री कि योनि के माध्यम से गर्भाशय में शुक्राणुओ को डालना है। गर्भाशय में शुक्राणु स्त्री के अंडाणु को निषेचित करते है। निषेचन कि प्रक्रिया के बाद भ्रूण स्त्री के गर्भ में रहता है और अपने निश्चित समय पर बच्चे का जन्म होता है ,जो कि आम तौर पर ४० हफ्ते मना जात है।
गर्भावस्था आम तौर पर तीन भागो( तिमाही) में बांटा गया है। पहली तिमाही में गर्भाधान से लेकर 12 से सप्ताह से है,गर्भाधान जब शुक्राणु अंडा निषेचित है। निषेचित अंडे तो फैलोपियन ट्यूब नीचे यात्रा और गर्भाशय के अंदर है, जहां यह भ्रूण और नाल आकार लेती है।पहली तिमाही के गर्भपात का सबसे ज्यादा खतरा (भ्रूण या भ्रूण की स्वाभाविक मृत्यु) माना जाता है।दूसरी तिमाही 13 सप्ताह से 28 सप्ताह है।जिसमे भ्रूण के आंदोलन को महसूस किया जा सकता है। 28 सप्ताह से अधिक समय के बच्चों को उच्च गुणवत्ता चिकित्सा देखभाल के ज़रिये 90% गर्भाशय के बाहर जीवित रखा जा सकता हैं। तीसरी तिमाही 29 सप्ताह से 40 सप्ताह क समय है।

भ्रूण का विकास

दस सप्तह कि गर्भवधि के तहत भ्रूण विकसित होता है जिसके बाद के भ्रूण चरण में गर्भपात क खत्र कम हो जाता है, इस चरन में भ्रूण की लंबाई लगभग 30 मिमी (1.2 इंच) होती है।जिसके अल्ट्रासाउंड से दिल की धड़कन एवम अनैच्छिक गतियों को मेहसूस किया जा सकता है।भ्रूण चरण में स्थापित किए गए संरचना का जल्द हि  शरीर प्रणालियों में विकास होता है।भ्रूण का विकास दोनों ओर वजन और लंबाई में वृद्धि जारी रहता है।विद्युत मस्तिष्क गतिविधि पहली हमल के पांचवें और छठे सप्ताह के बीच क्रियात्मक होती है।

गर्भावस्था के दौरान पोषण

भ्रूण पोषण के स्वस्थ विकास को सुनिश्चित करने के लिए गर्भावस्था के दौरान भ्रूण पोषण महत्वपूर्ण है, शिक्षा के ज़रिये महिलाओं को गर्भावस्था के दौरान एक संतुलित ऊर्जा और प्रोटीन की मात्रा लेने के लिये प्रोत्साहित किया जा रहा है।कुछ महिलाओं को अपने आहार चिकित्सा की स्थिति, खाद्य एलर्जी, या विशिष्ट धार्मिक नैतिक विश्वासों के आधार पर पेशेवर चिकित्सक की सलाह की जरूरत हो सकती है।मुख्य रूप से पर्याप्त मात्रा में फोलिक एसिड एवम हरी पत्तेदार सब्जियां, फलियां, और खट्टे फलो का सेवन करना चाहिये।यह महत्वपूर्ण है कि महिला को गर्भावस्था के दौरान डीएचए की पर्याप्त मात्रा में उपभोग करना चाहिये,डीएचए ओमेगा -३ मस्तिष्क और रेटिना में एक प्रमुख संरचनात्मक फैटी एसिड होता है, और स्वाभाविक रूप से मां के दूध में पाया जाता है,यह नर्सिंग के दौरान शिशु के स्वास्थ्य का समर्थन करता है।साथ ही विटामिन (दी) और कैल्शियम भी आहार में लेना चाहिये।
बोरल संकलन

वैश्लेषिक अनुवर्ती के साथ बोरल समाकल संकलन

यह बोरल समाकल संकलन विधि के समान ही है केवल यहाँ बोरल संकलन का सभी t के लिए अभिसरित होना आवश्यक नहीं है बल्कि 0 के निकट t के वैश्लेषिक फलन पर अभिसरित होता है जो धनात्मक वास्तविक अक्ष के अनुदिश वैश्लेषिक अनुवर्ती होता है।
बकमिन्स्टर फुलर

बकमिन्स्टर फुलर अमेरिकी बुद्धिजीवी एवं विद्वान थे।
इमिपेनेम

इमिपेनेम एक प्रकार का औषधि है। यह एन्टिबायोटिक बेटा लॅक्टम एन्टिबायोटिक है। इसे इन्ट्राभेनस मार्ग से दिया जाता है। यह एन्टिबायोटिक का प्रयोजन ग्राम पोजिटिभ, ग्राम नेगेटिभ एवम्‌ एनेरोबिक बॅक्टेरिया के विरुद्ध में किया जा सकता है। इस औषधि को गर्भवती महिलाऔं में नहीं देना चाहिए।
रियाद मंसूर

प्रारंभिक जीवन और शिक्षा

मंसूर का जन्म 21 मई 1947 को एक शरणार्थी परिवार में हुआ था। मंसूर ने शिक्षा परामर्श में विज्ञान की मास्टर डिग्री स्टेट एकॉन यूनिवर्सिटी प्राप्त की, और युवास्टाउन स्टेट यूनिवर्सिटी से दर्शनशास्त्र में कला स्नातक की परामर्श में पीएचडी की उपाधि प्राप्त की। 2002 में, मोंसर सेंट्रल फ्लोरिडा विश्वविद्यालय में राजनीति विज्ञान विभाग में एक सहायक प्रोफेसर के रूप में कार्य किया था।
घटकर्पर

घटकर्पर, यमकालंकार प्रधान 22 श्लोकात्मक काव्य है। विरहिणी नायिका द्वारा अपने दूरस्थ नायक को वर्षारंभ में संदेश भेजे जाने का वर्णन इस काव्य का मूल विषय है। इसके रचयिता के विषय में पर्याप्त संशय है। परंपरा में इसको उज्जयिनी नरेश विक्रमादित्य के नवरत्न घटकर्पर की कृति समझते हैं, पर यह मत संगत नहीं जँचता। कालिदास को भी निश्चित प्रमाण उपलब्ध नहीं। याकोबी ने इस काव्य को कालिदास से प्राचीनतर माना है।
इसके लेखक की गर्वोक्ति है कि जो यमकालंकार के प्रयोग में इस काव्य का अतिक्रमण करेगा, उसके लिये लेखक घट के टूटे हुए टुकड़ों में पानी भरेगा। इसके कई संस्करण प्रचलित है। इसपर अभिनवगुप्त कृत घटकर्परविवृति प्रकाशित हो चुकी है।
जोर बाग

यह नई दिल्ली स्थित लोधी कालोनी व लोधी मार्ग के पास स्थित एक प्राचीन नामित, निजी आवासीय कालोनी है।
सर्दन ब्लॉट

सर्दन ब्लॉट एक प्रणाली है जो इस्तेमाल होता है आणविक जीव विज्ञान मे, डीएनए अनुक्रम का पता लगाया जाता है डीएनए के नमूनो में से। सर्दन ब्लॉट में डीएनए का हस्तांतरण वैद्युतकणसंचलन के दुआर, डीएनए के टुकडो को फिल्टर झिल्ली पर अलग करना और प्रोब को उसमे डालना और उनकी जाँच करना ए सब आता है। सर्दन ब्लॉट ब्रिटिश जीवविज्ञानी एडविन दक्षिणी ने दिया था।
सुकानो हात्ता हवाई अड्डा

यह एक प्रमुख हवाई अड्डा हैं |
मुजफ्फर हुसैन शाह

मुजफ्फर हुसैन शाह, सिंध के क्षेत्र मीरपुर खास के प्रमुख राजनेता हैं और पूर्व मुख्यमंत्री सिंध भी रह चुके हैं। उनका संबंध इस्लामी जम्हूरी इत्तेहाद से है।
चोसोनमिंहांग कोरियन एयरवेज

यह विश्व की एक प्रमुख वायुयान सेवा हैं |
रूस में हिन्दी

नई शिक्षा नीति

इस घोषणा के अनुरूप 1957 से मॉस्को, लेनिनग्राद और ताशकंद के कई द्वीतीय पाठशालाओं हिन्दी पढ़ा़ई जाने लगी। मास्को राजकीय विश्वविद्यालय और कुछ अन्य विश्वविद्यालयों में एक अलग पूर्वी भाषाओं के विभाग को बनाया गया जहाँ पर हिन्दी और उर्दू की शिक्षा पर ज़ोर दिया जाने लगा। लेनिनग्राद में भारतीय जीवित भाषाओं की संस्था (अंग्रेज़ी: Institute of Indian Living Languages) की नीव रखी गई जहाँ हिन्दी, मराठी, तमिल और बंगाली भाषा की शिक्षा की व्यवस्था थी। मॉस्को और ताशकंद रेडियो से लगभग सभी भारतीय भाषाओं में कार्यक्रम प्रसारित होने लगे।

द्विपक्षीय छात्रवृत्ति

1960 के दशक से रूस और भारत दोनों ओर से द्विपक्षीय छात्रवृत्ति दी जाने लगी थी। इसके अंतरगत भारतीय छात्र रूसी भाषा, साहित्य, विज्ञान आदि पढ़ने रूस जाने लगे जबकि रूसी छात्र भारतीय भाषाएँ सीखने भारत आने लगे। कुछ छात्र नृत्य और शास्त्रीय संगीत सीखने भी भारत आने लगे।

वर्तमान स्थिति

रूस में कई रूसी संस्थाओं द्वारा जिनमें विश्वविद्यालय और स्कूल शामिल हैं, हिन्दी पढ़ाई जाती है। इसके अतिरिक्त कई रूसी तमिल, मराठी, गुजराती, बंगाली, उर्दू, संस्कृत और पाली भाषा अच्छे से जानते हैं।

जवाहरलाल नेहरू साँस्कृतिक केंद्र

भारतीय राजदूतावास के जवाहरलाल नेहरू सांस्कृतिक केंद्र में हिन्दी शिक्षण की कक्षाएँ नियमित रूप से चलती हैं, जिसमें हर आयु समूह के हिन्दी सीखने के अभिलाषी लोग आते हैं। केन्द्र की ओर से प्रति वर्ष सितम्बर में हिन्दी दिवस और जनवरी माह में विश्व हिन्दी दिवस का आयोजन होता है। इसमें केन्द्र सहित मॉस्को के विभिन्न शिक्षण संस्थानों के विद्यार्थी, प्राध्यापक एवं भारतविद हिस्सा लेते हैं। 13-15 अक्तूबर 2014 में अंतरराष्ट्रीय क्षेत्रीय हिन्दी सम्मेलन का आयोजन अत्यंत सफल रहा जिसमें रूस के विभिन्न नगरों के अलावा यूरेशिया क्षेत्र के एक दर्जन से अधिक देशों के प्रतिनिधियों ने भाग लिया। इस अवसर पर एक स्मारिका "सहयात्रा" और एक पुस्तक "हिन्दी और दुनिया" भी  का विमोचन किया गया।
अवेंजर्स: एज ऑफ़ अल्ट्रॉन

कथानक

कहानी कुछ इस तरह की है कि आयरन मैन और उनके साथी मिलकर लोकी की छड़ी वापस पाने के लिए एक अभियान को अंजाम दे रहे हैं। यहीं उनका सामना दो म्युटेंट जुड़वाँ क्विकसिल्वर और स्कारलेट विच से होता है। वहाँ पर टोनी को लोकी की छड़ी भी मिलती है और तभी स्कारलेट विच उसे विनाश का दृश्य दिखती है जिसमे सभी अवेंजर्स बुरी तरह घायल व मृत अवस्था में पड़े हैं। वे कहते हैं कि ये सब टोनी की वजह से हुआ क्योंकि उसने दुनिया को बचने की पूरी कोशिश नहीं की। तबाही का मंजर देखने के बाद टोनी स्टार्क ब्रूस बैनर के साथ मिलकर उस छड़ी के अंदर मौजूद कृत्रिम बुद्धिमत्ता (आर्टिफिशयल इंटेलीजेंस) से से एक प्रोग्राम (अल्ट्रॉन) बनाने का प्रयास करता है पर बहुत कोशिशें करने के बाद भी कुछ नहीं हो पता। इस सब काम से थक जाने के बाद टोनी और ब्रूस बैनर अवेंजर्स की पार्टी के लिए निकल पड़ते हैं और जार्विस को अल्ट्रॉन प्रोग्राम की समस्या को दूर करने में लगा देते हैं। इसी बीच जार्विस और अल्ट्रॉन के बीच बहस होती है और अल्ट्रॉन गुस्से में आकर जार्विस को मार डालता है। और सारे सिस्टम को अपने कब्जे में ले लेता है और पार्टी में घुस जाता है। पार्टी में अवेंजर्स और अल्ट्रॉन के बीच लड़ाई होती है। वे उसके शरीर को तोड़ देते है पर वह दूसरी जगह अपना नया शरीर बना लेता है। अल्ट्रॉन मानवता का अंत करना चाहता है और इस लिए वो अडमेंटियम धातु से एक इंसानी शरीर व एक मशीन बनाता है उस शरीर को अल्ट्रॉन से छीनकर टोनी और ब्रूस जार्विस (जो अल्ट्रॉन के द्वारा मारे जाने पर खुद को बचाने के लिए इंटरनेट पर अपलोड होकर अपनी याद्दाशत मिटा देता है। पर टोनी स्टार्क उसे पुनः ढूंढ कर जीवित कर देता है।) की सहायता से उस शरीर को जीवित कर देते हैं और इस प्रकार एक नए सुपर हीरो विज़न का जन्म होता है। जिसके माथे पर वो पीला जादूई पत्थर है जिसमे विनाश की अद्भुत क्षमता है।उधर अल्ट्रॉन पूरे शहर को ऊपर उठा कर उसे एक उल्का की भांति पृथ्वी पर गिराना चाहता है। तभी निक फ्यूरी भी अपना जहाज लेकर वहां उस शहर के पास पहुँच जाता है और सभी लोगों को सुरक्षित निकाल लिया जाता है। शहर खाली हो जाने पर टोनी और थॉर मिलकर उस शहर को हवा में ही राख कर देतें है और सभी बच जाते हैं।

फिल्मांकन

इस फ़िल्म का फिल्मांकन 11 फ़रवरी 2014 में जोहान्सबर्ग, साउथ अफ्रीका में हुआ।
इसके बाद 22 मार्च को इसके निर्माता इटली गए और 28 मार्च तक वहीँ पर फिल्मांकन हुआ।
8 अप्रैल को शूटिंग इंग्लैंड में हुई जो की 1940 के एक फ्लैशबैक सीक्वेंस के लिए थी। इसके अतिरिक्त इसकी शूटिंग दक्षिण कोरिया ,बांग्लादेश, और न्यूयॉर्क में भी हुई।
टोरंटो ब्लू जेज़

टोरंटो ब्लू जेज़, एक प्रसिद्ध बेसबॉल टीम है, जो टोरंटो में आधारित है। वे मेजर लीग बेसबॉल में खेलते हैं।
उभयलिंगी

उभयलिंगी (Hermaphrodite) जीव या पादप उसे कहते हैं जो एक ही समय अथवा विभिन्न समयों पर स्त्री तथा पुरुष दोनों प्रकार की प्रजननकोशिकाएँ उत्पन्न करता है। इसके स्पष्ट उदाहरण जंतुओं तथा पादपों, दोनों में मिलते हैं, जैसे केंचुओं में तथा कई प्रकार की काइयों में। यहाँ नर और मादा प्रजनन अंग एक ही व्यक्ति (या पादप) में काम करते हैं। यद्यपि जंतुओं और पौधों के जीवनचक्रों में अत्यधिक अंतर है, तब भी उन पौधों को 'उभयलिंगी' कहते हैं, जिनमें नर और मादा दोनों प्रकार के फूल लगते हैं, जैसे कुम्हड़ा, खीरा में। जंतु जगत में नर और मादा अंग अधिकतर विभिन्न व्यक्तियों में रहते हैं।
लोधी

शब्द व्युत्पत्ति शास्त्र

ब्रिटिश शासन के एक प्रशासक, रोबर्ट वेन रुसेल ने लोधी शब्द के कई संभव शाब्दिक अर्थों का जिक्र किया है, उदहरणार्थ लोध वृक्ष के पत्तों से रंगो का निर्माण करने का कार्य करने के कारण ये लोग लोधी कहलाए। रुसेल ने यह भी कहा है कि 'लोधा' मूल शब्द है जो कि बाद में मध्य प्रदेश में 'लोधी' में रूपांतरित हो गया। . एक अन्य सिद्धान्त के अनुसार, लोधी अपने गृह निवास पंजाब के लुधियाना शहर के नाम से लोधी कहलाए।

इतिहास

ब्रिटिश स्रोतो में लोधियों को उत्तर भारत से विस्थापित होना बताया गया है,जहाँ से यह लोग मध्य भारत में आ बसे। ऐसा करने में उनके सामाजिक स्तर उत्थान हुआ, और यह लोग ब्राह्मण, बनिया व राजपूत आदि से नीचे के स्थानीय शासक तथा जमीदार बने। इनमे से कुछ बड़े जमींदार ' ठाकुर' की पदवी पाने में सक्षम रहे, तथा दमोह व सागर जिलो में कुछ लोधी परिवारो को पन्ना के मुस्लिम शासक द्वारा राजा, दीवान व लंबरदार करार दिया गया। इस तरह शक्तिशाली बने लोधियों ने बुंदेला उत्थान में महत्वपूर्ण भूमिका निभाई।

1857 की क्रांति

1857 कि क्रांति मे, लोधी भारत के विभिन्न भागो में अंग्रेज़ो के खिलाफ लड़े। हिंडोरिया रिसायत के लोधी तालुकदार जिले के मुख्य कार्यालय की तरफ कूच करने व खजाने को लूटने में शामिल थे, जबकि शरपुरा आदि के लोधियों ने स्थानीय पुलिस को खदेड़ दिया व उन्होने घुघरी गाँव को भी लूटा।

20वी शताब्दी की जातिगत राजनीति

1911 की भारत कि जनगणना के बाद, लोधी राजनैतिक रूप से एकजुट होना शुरू हुये तथा 1921 कि जनगणना से पूर्व उन्होने 'फतेहगढ़' के एक सम्मेलन में 'लोधी राजपूत' नाम के लिए दावा किया। 1929 के सम्मेलन मे, " अखिल भारतीय लोधी क्षत्रिय(राजपूत) महासभा' बनी। शताब्दी के प्रथम भाग मे लोधीयों के राजपूत या क्षत्रिय दावे के समर्थन मे महासभा द्वारा कई पुस्तके प्रकाशित की गयी, जिनमे 1912 की "महलोधी विवेचना" व 1936 की "लोधी राजपूत इतिहास" प्रमुख है।
जुए का गणित

जुए के खेल में गणित (और विशेषकर, प्रायिकता) की बहुत भूमिका है।
जल सर्वेक्षण

जल सर्वेक्षण या हाइड्रोग्राफिक सर्वे सागर का वैज्ञानिक मानचित्र होता है, जिसमें सागर की गहराई, उसकी आकृति, उसका तल, उसमें किस दिशा से और कितनी धाराएं बहती हैं, का ज्ञान होता है। इसके साथ ही उसमें आने वाले ज्वारों का समय और परिमाण भी पता लगाया जाता है। झीलों और नदियों का जल सर्वेक्षण केवल उस स्थिति में किया जाता है जब उनमें जहाज चलते हों। इससे अभियांत्रिकी और नौवहन के काम में सहायता मिलती है। जल सर्वेक्षण में पानी की वर्तमान मात्र और रिजर्वायर के के बारे में जानकारी मिलती है।
जल सर्वेक्षण सागर की तह में होने वाले दैनिक परिवर्तनों के और इसके अंदर के रहस्यों के ज्ञान हेतु किया जाता है। इस सर्वेक्षण की सहायता से समुद्र में मौजूद खनिजों, धातुओं, गैस आदि के भंडार पता लगाने में मदद मिलती है। साथ-साथ ही समुद्र के भीतर केबल, पाइपलाइन बिछाने, ड्रेजिंग जैसे कार्यो के लिए उसमें लगातार होने वाले परिवर्तनों के बारे में जानकारी करना बेहद आवश्यक हो जाता है। भारत में पहली बार नौसैनिक जल सर्वेक्षण विभाग, जो मैरीन सर्वे ऑफ इंडिया के नियंत्रण में था, की स्थापना १७७० में ईस्ट इंडिया कंपनी ने की थी। १८७४ में कैप्टन डुंडस टेलर ने मेरीन सर्वे ऑफ इंडिया को कोलकाता में स्थापित किया। १९४७ में भारत की स्वतंत्रता उपरान्त इस विभाग को मेरीन सर्वे ऑफ इंडिया के अन्तर्गत्त कर दिया गया। इसके बाद इसे १९५४ में देहरादून में स्थापित किया गया और इसका नाम नौसैनिक जल सर्वेक्षण कार्यालय (नेवल हाइड्रोग्राफिक ऑफिस) कर दिया गया। इसके बाद में १९९६ में इसका नाम नेशनल हाइड्रोग्राफिक ऑफिस कर दिया गया। नेशनल हाइड्रोग्राफिक सर्वे मार्च १९९९ में आईएसओ ९००२ का स्तर प्रदान किया गया।
वित्त राज्यमंत्री, भारत सरकार

वित्त राज्यमंत्री, भारत सरकार भारत सरकार में एक राज्य मंत्री हैं।
फ्लाईबैक कन्वर्टर

क्रियाविधि

फ्लाईबैक कन्वर्टर की संरचना ऐसी है कि जब इसके ट्रान्सफॉर्मर की प्राइमरी में धारा बहती है तब सेकेण्डरी में नहीं; और जब सेकेण्डरी में बहती है तो प्राइमरी में नहीं। कुछ समय के लिये दोनों में धारा शून्य हो सकती है (डिस्काण्टिन्यूअस मोड)